Heger, Eduard, poslanec NR SR (2019-04-02):
Ďakujem veľmi pekne, pán predseda. Kolegyne, kolegovia, o hazarde sme hovorili pred nečasom, teda pred časom, ako sa to povie? Pred krátkym časom, prednedávnom, ďakujem (povedané s úsmevom), prednedávnom a nadväzujeme práve s týmto zákonom, ktorý by, je takým ďalším krokom smerom k ľudom, bližšie k ľudom a dáva vlastne kompetenciu jednotlivým obciam a mestám na to, aby mohli na základe toho, že poznajú to prostredie najlepšie, aby mohli takýmto spôsobom regulovať toto podnikanie, pretože je to podnikanie, ktoré potrebuje regulovať a potrebuje reguláciu práve kvôli tomu, ako sme hovorili, aj keď sme sa bavili o samotnom zákone o hazarde, ktorý prišiel z dielne vlády, tak sme hovorili o tom, že sú určité peniaze, ktoré do rozpočtu nepatria, a to sú peniaze z ľudského nešťastia. A preto je tak dôležité, aby sme vedeli vyselektovať ľudí, ktorí naozaj sú už na hazarde naozaj závislí a sú jeho obeťou, aby takíto ľudia nemali prístup a aby boli uchránení od toho, aby sa toto nešťastie, či už rodinné alebo aj osobné, nezväčšovalo. Takže toto je taký dôležitý prvok. Ja myslím, že tu, tak ako aj spomenula kolegyňa Gaborčáková zo svojej skúsenosti zo Starej Ľubovne, že si prešli tou cestou a bol okolo toho krik, tak ten krik jako by som povedal taký, že krik kričiacej menšiny. Že naozaj ja chápem aj podnikateľov v tomto odvetví, že je to nepríjemné, keď nejakým spôsobom idete obmedzovať ten biznis, ale myslím si, že aj s nimi sa dá viesť relatívne konštruktívna debata, že chápu a sami teda tvrdia, že nechcú peniaze z ľudského nešťastia a práve o to tu ide. A tak isto aj tá zodpovednosť, dáva sa vlastne väčšia zodpovednosť tým lokálnym, do rúk lokálnym politikom, pretože oni jednak sa mnohí hlásia k tomu, že sú proti hazardu, toto sú aj súčasti volebného programu a tým pádom dostávajú od ľudí aj mandát a v takom prípade si myslím, že práve to je to, čo môžme aj ľudí učiť, aby boli bližšie k tej politike, aby držali tých poslancov vykázateľných za svoje sľuby a potom, splnené alebo nesplnené sľuby a teda za skutky, ktoré odrážajú, či ten sľub bol splnený alebo nebol. A čiže vlastne dávame tú zodpovednosť ľuďom, teda poslancom, ktorí sú bližšie k ľuďom a tí môžu, samozrejme, na základe toho dostať vysvedčenie v tých ďalších voľbách, či urobili dobre alebo neurobili dobre v tom, ako to regulujú. Lebo myslím si, že aj tuto je dôležitá naozaj tá rozumná miera, aby sa ten nástroj, samozrejme, alebo aby politici vyslovene nezneužívali nástroj, ktorý majú, ale tak to je práve o tom. Čiže myslím si, že tí lokálni politici, patrí im tento nástroj na to, aby keďže aj s týmto kandidujú a majú ten mandát od ľudí, aby to vedeli regulovať a aby vedeli konať flexibilne z hľadiska výkonu, výkonu svojej moci v samosprávach. Takže preto to vidím ako dôležitý prvok a preto aj tento zákon predkladáme a som rád, že ho predkladáme, pretože, ako som povedal, je to ďalšie v tej mozaike, ďalším krokom, ďalšie to puzzle, ktoré dopĺňa tú celkovú mozaiku, je ešte, čaká nás stále ešte veľká cesta na to, aby sme vedeli vyselektovať tých hráčov, ktorí sú, ktorí sú závislí a netýka sa to len samotného hazardu, či už online alebo herní, ale máme tu problém aj so stávkovými kanceláriami a podobne. Toto je všetko vec, ktorá ešte u nás ešte čaká. Samozrejme, závisí to aj od technických možností štátu, ktoré v tomto sú pozadu a je potrebné, je potrebné ich absolvovať. Samozrejme, závisí to aj od toho, ako máme zmerané, vlastne to prostredie vyskúmané, pretože vieme, že oficiálne registrovaných, závislých hráčov je nejakých 350, ale vieme, že toto neodráža skutočnosť, že pretože prihlásiť sa k tomu, že niekto je závislý, to chce veľa odvahy a to je ten krok k tomu, kedy sa už potom ľudia začínajú liečiť. Ale mnohí si to práveže priznať nechcú a tých je podľa mňa podstatne, podstatne viac. Takže to číslo v tomto momente nie je nejako smerodatné a preto sa oňho nemôžme ani opierať a preto je potrebné teda v tom podniknúť ešte ďalšie kroky. Takže týmto vlastne zákonom dopĺňame alebo ideme k ďalším, ideme, konáme ďalší krok, ideme, myslím, že tým správnym smerom v tej mozaike a určite teda tým nemôžme skončiť. Takže ja som ale týmto dnes skončil. Ďakujem.